**Z á p i s n i c a**

**zo zasadnutia Obecného zastupiteľstva v Mučíne, konanom dňa 28.9.2018**

**----------------------------------------------------**

**I.**

**Prítomní:**

**Starosta obce : MVDr. Zoltán Benkö**

**Kontrolórka obce: Ildikó Mederiová**

**Poslanci obce : p. Kaputa Marian**

**p. Šumecová Katarína**

**Ing. Rubintová Zuzana**

1. **Šándor Ladislav**

**Zapisovateľka: p. Moravčíková Edita**

***II.***

 Riadne zasadnutie Obecného zastupiteľstva v Mučíne otvoril a viedol MVDr. Benkö Zoltán, starosta obce.

 Konštatoval, že riadne OZ je zvolané na základe ustanovenia § 12, zák. č. 369/1990 Zb. o obecnom zriadení.

 Konštatoval, že na rokovaní sú prítomní 4 poslanci OZ. OZ sa nezúčastnili p. Ťažký Dušan,  p. Majoroš Dušan a p. Rajťúk Ladislav, ktorí sa ospravedlnili za neprítomnosť.

 MVDr. Benkö Zoltán, starosta obce predložil program rokovania OZ:

1. **Otvorenie.**
2. **Určenie zapisovateľa a overovateľov zápisnice.**
3. **Voľba  návrhovej komisie.**
4. **Správa HK o výsledku kontroly.**
5. **Návrh o VZN o dani z nehnuteľnosti a miestnych poplatkoch na rok 2019.**
6. **Diskusia.**
7. **Uznesenie.**
8. **Záver.**

 **2/ Za zapisovateľku zápisnice** starosta obce určil p.Moravčíkovú Editu, zamestnankyňu

obce.

 Za  overovateľov zápisnice starosta obce určil poslancov OZ:

 p. Šumecová Katarína, poslankyňa OZ

 p. Ing. Zuzana Rubintová, poslankyňa OZ

- jednohlasne odsúhlasené.

**3/ Voľba  návrhovej komisie** bola v zložení:

 p. Šándor Ladislav, poslanec OZ

 p. Kaputa Marián, poslanec OZ

- jednohlasne odsúhlasené.

**4./ Správa HK o výsledku kontroly v obci Mučín**, v tomto bode predniesla p. kontrolórka správu o výsledku kontroly, ktorá tvorí prílohu zápisnice.

Správu HK – berú poslanci na vedomie.

**5./ Návrh VZN o dani z nehnuteľnosti a miestnych poplatkoch na rok 2019 –**

**-** VZN o danie z nehnuteľnosti a miestnych poplatkoch na rok 2019 obdržali poslanci na preštudovanie ešte pred zasadnutím obecného zastupiteľstva, mohli si ho dôkladne preštudovať a pripomienkovať.

- Návrh VZN o dani z nehnuteľnosti a miestnych poplatkoch na rok 2019 – OZ schvaľuje.

VZN bude vyvesené na 14 dní na úradnej tabuli obce Mučín a na ďalšom zasadnutí OZ, ak nebudú žiadne pripomienky od občanov – VZN bude schválené.

**6./ Diskusia:**

- v tomto bode p. starosta oboznámil poslancov OZ so žiadosťou p. Ľuby Veselovskej, ktorá podala žiadosť o odkúpenie pozemku vo vlastníctve obce.

P. Veselovská má záujem o odkúpenie obecného pozemku par. č. C KN č. 372 o výmere 740 m2, zastavané plochy a nádvoria.

Žiadosť a zámer odkúpenia obecnej parcely budú zverejnené na úradnej tabuli obce po dobu 15 dní na základe zákona č. 138/91 Zb. o majetku obcí. Poslanci odsúhlasili zámer odpredaja obecného pozemku z dôvodu osobitného zreteľa, nakoľko predmetné pozemky sú pre obec nevyužiteľné, tvarmi a umiestnením nepoužiteľné pre inú osobu, preto ich dáva na odpredaj p. Ľube Veselovskej, rod. Macíkovej, bytom Javorová č. 6456/5, 974 09 Banská Bystrica.

Ďalším bodom v diskusii p. starosta oboznámil poslancov s rekonštrukciou Obecného úradu. V tomto bode dal na schválenie opravu strechy, ktorá netvorí súčasť rozpočtu „Zníženia energetickej náročnosti budovy Obecného úradu v Mučíne“ do hodnoty 10 000,00 eur. Strecha bude realizovaná z prostriedkov Obecného úradu do hodnoty 10 000 eur, čo poslanci jednohlasne odsúhlasili.

**9./ Uznesenie**

 Poslanci návrhovej komisie OZ p. Šándor Ladislav a p. Kaputa Marián predložili nasledovný návrh na uznesenie:

**U Z N E S E N I E**

**zo dňa 28.9.2018**

**zo zasadnutia obecného zastupiteľstva v Mučíne**

**I/ b e r i e n a v e d o m i e**

* **Správu HK o výsledku kontroly**
* **Žiadosť p. Veselovskej o odpredaji obecného pozemku**

**II./ s c h v a ľ u j e**

 **1/ Program obecného zastupiteľstva**

 **4 poslanci za**

 **2/ Návrhovú komisiu: p. Kaputa Marián**

 **p. Šándor Ladislav**

 4 poslanci za

 **3/ Overovateľov zápisnice: p. Šumecová Katarína**

 **p. Ing. Rubintová Zuzana**

 4 poslanci za

**4/ Zapisovateľku: p. Moravčíkovú Edita**

4 poslanci za

**5/ Návrh VZN o dani z nehnuteľnosti a miestnych poplatkoch na rok 2019**

4 poslanci za

**6/ Zámer odpredaja obecného pozemku z dôvodu, osobitného zreteľa, nakoľko predmetné pozemky sú pre obec nevyužiteľné tvarmi a umiestnením nepoužiteľné pre inú osobu, preto ich dáva na odpredaj p. Ľube Veselovskej.**

4 poslanci za

**7./ Opravu strechy budovy Obecného úradu do hodnoty 10 000,00 eur.**

 4 poslanci za

 Po prednesení návrhu na uznesenie bol vznesený dotaz, kto má pripomienky k návrhu uznesenia. Keď že ich nebolo, starosta obce dal o návrhu hlasovať. Na základe výsledkov hlasovania bolo uznesenie schválené.

 MVDr.Benkö Zoltán, starosta obce poďakoval všetkým prítomným za účasť a  obecného zasadanutie ukončil.

 **Starosta obce:**

 **MVDr. Benkö Zoltán**

 **I. Overovateľ: p. Šumecová Katarína**

1. **Overovateľ: p. Ing. Rubintová Zuzana**

**Zapísala: Moravčíková Edita**